
भारतीय पुराण-साहित्य बड़ा विस्तृत है । उसने मानव-जीवन 
के लिए आवश्यक किमी क्षेत्र को अता नहीं छोड़ा है । जो लोग सम- 
aa हैं कि पुराणों में केवल धामिक कथायें, ऋषि-मुनि और राजाओं 
का इतिहास, पूजापाठ की विधियाँ और तीर्थो का वर्णन मात्र है, वे 
वास्तव में उनसे अनाजान हैं । कितने ही पुराणों में औषधि विज्ञान, 
साहित्य और कला सम्बन्धी विवेचन, गृह निर्माण शास्त्र, साहित्प्र, संगीत, 
रत्न-विज्ञान, ज्योतिष विज्ञान, स्वप्त-विचार आदि विविध विषयों की 
पर्याप्त चर्चा की गई हैं। अग्नि पुराण, में तो विविध ज्ञान इतना अधिक 
संग्रह किया गया है कि लोग उसको प्राचीनकाल का “विश्वकोश' कहते 
हैं । उसमें लगभग २००-२५० वि-यों का परिचय दिया गया है | इस 
दृष्टि से 'नारद पुराण” भी प्रसिद्ध है जिसमें अनेक प्रकार की उपयोगी 
विद्याओं का गम्भी रूप से विवेचन किया गया है। गरुड पुराण मैं 
चिकित्स।-शास्त्र और रत्न-विज्ञान की बहुत अधिक जानकारी भरी हुई 
है । 'पुराणों' की इन्हीं विशेषताओं को देखकर प्राचीन साहित्य के एक 
बहुत बड़े ज्ञाता ने लिखा था-- 


“पुराणों में भारत की सत्य और शाश्वत आत्मा निहित है। 
इन्हें पढ़े बिना भारत का यथार्थ चित्र सामने नहीं आ सकता, भारतीय 
जीवन का हष्टिकोण स्पष्ट नहीं हो सकता | इनमें आध्यात्मिक, आधि- 


दैविक, आधिभौतिक सभी विद्याओं का विशद वर्णन है । लोक जींवन के 
- सभी पक्ष (पहलू) इतमें अच्छी तरह प्रतिपादित हैं । ऐसा कोई ज्ञान- 


विज्ञान नहीं, मन व मस्तिष्क कीं ऐसी कोई कल्पना अथवा योजना नहीं, 
मनुष्य-जीवन का ऐसा कोई अङ्ग नहीं, जिसका निरूपरू पुराणों में न 
हुआ हो । जिन विषयों को अन्य माध्यमों से समझने में बहुत कठिनाई 

होती है, वे बड़े रोचक ढङ्ग से सरल भाषा में, आख्यान आदि के रूप 
में इनमें वणित हुए हुँ ।' पर सच पूछा जाय तो पुराणों का यही गुण 
कुछ 'आलोचकों' की निगाह में उनका 'दोष' बन गया है । खण्डन की 
प्रवृत्ति वाले लेखक और सरसरी निगाह से पढ़ने वाले पाठक उनकी 
अद्भुत और चमत्कार पूर्ण कथाओं को पढ़कर तुरन्त शोर मचाने लगते 
¿a पुराणों में कैसी गप्पाष्टके भरी पड़ी हैं । कहीं ऐसे भी व्यक्ति 
होते हैं जो एक महीना पुरुष और एक महीना ST रहें और जिनके स्त्री 
रूप में सन्तान भी हो जाये । कहीं सौ-सौ और दोद-दो सौ गज लम्बे 
मनुष्य भी हुआ करते हैं । 

पर कदाचित्‌ वे यह नहीं जानते कि वैज्ञानिकों की खोज के 
अनुसांर पृथ्वी पर आरम्भ का एक युग ऐसा भी था. जिसमें सन्तानें नर- 
मादा द्वारा नही होती थीं, वरन्‌ किसी भी जीव से दूसरा जीव किसी 
तत्कालीन प्रणाली से उत्पन्न हो जाता था । निश्चय ही यह स्थिति करोड़ों 
वर्ष पहले थी, जव कि मानव-प्राणी तो दूर गाय, भैंस और घोड़े-हाथी 
जैसे पशु भी नहीं थे । पर कुछ भी हो उस समय पृथ्वी पर उन्हीं जीवों 
का अस्तित्व था, चाहे वे मछली के रूप में हों और चाहे किसी प्रकार 
के कीड़े-मकोड़ों, छिपकली जैसे प्राणी आदि के रूप में । इस वैज्ञानिक 
तथ्य को पुराने जमाने के साधारण मनुष्यों को, जब ज्ञान-विज्ञान की 
चर्चा बहुत ही कम फैली, थी, समझा THAT असम्भव था | इस दशा में 
यदि किसी पुराणकार ने ‘gar’ नामक राजपुत्र।की कहानी गढ़ कर और 
उसका सम्बन्ध किसी ऐतिहासिक व्यक्ति या वंश से जोड़कर समझा दिया 
तो इसमें क्या हानि हो गई ? विद्वान्‌ उनका यथार्थ भेद जानते हैं और 
पौराणिक कथाओं के श्रोता केवल 'पुण्य' के विचार से उन रोचक वर्णनों 
को सुनते हैं ओर कुछ लोग उनसे सत्कम करने की. कुछ शिक्षा भी 
ग्रहण कर लेते हैं । पर अद्ध दग्ध जीवों के लिए वे परेशानी का कारण 
बन जाती हैं, और वें इधर-उधर से दो चार प्रसङ्गो को लेकर उन्हें 

अधूरे रूप में वर्णन करने लगते हैं, और पुराणों के खिलाफ दम-पाँच 
खरी-खोटी बातें कहकर अपने को “विद्वान! समझने का सन्तोष कर 
लेते हैं | 
पौराणिक साहित्य का विस्तार ओर महत्व- 


पर हम पाठकों को वतलाना चाहते है कि पुराण वास्तव में 
ऐसी तिलिस्मी चीज नहीं है जैसा ये स्वयम्भू विद्वान्‌ उनको सिद्ध करने 
का प्रयत्न किया करते हैं । ऊपर जो पुराणों के महत्व का उद्धरण दिया 
गया है वह भी समस्त आयु वेदों का परिशीलन करने वाले एक विद्वान 
का है और वेदों तथा पुराणों का समन्वय करके इसी निष्कर्ष पर पहुँचे 
थे कि इतिहास पुराणभ्या वेदे समुपवृहयेत्‌ ।' अर्थाव्‌ पुराणका रो ने 
मूल बैदिक तथ्यों को सर्वे साधारण को समझाने को हृष्टि से ही उनका 
विस्तार करके नाना प्रकार की कथाओं की रचना की है। इतना ही 
नहीं पुराणों का दावा तो इससे,,बहुत अधिक है । स्कन्द पुराण' के 
'रेवाखन्ड' में कहा गया है- 

आत्मापुराण वेदानां पृथङ्गानितानि षट्‌ | 
यच्चहृष्टंहि वेदेषु ages स्मृतिभिः किल ॥ 
उभभ्यां यत्तु ष्टंहि तत्पुराणेषु गीथते। 
पुराणं सर्वंशास्राणां प्रथमं ब्रह्मणः स्मृतम्‌ ॥ 

“पुराण वेदों की आत्मा हैं । छः वेदांग उससे पृथक हैं | जो 
कुछ वेदों में देखा वही स्मृतियों में भी देखा गया । और वेद तथा स्मृति 
दोनों में जो कुछ देखा गया वह सब पुराणों में गाया जाता है । इसमें 
कुछ भी सन्देह नहीं कि पुराणों को ब्रह्माजी ने सब शस्त्रों से पहले 
कहा है ।' 

हम इस बात को अच्छी तरह जानते हैं कि जब वेदों को लोक- 
मान्य तिलक जैसे विद्वान्‌ कम से कम दस हजार वर्षे पुराना बतलाते थे, 
तब पुराणों का रचना काल दो हजार, वषे {के भीतर माना जाता है । 

यही बात इन दोनों प्रकार के ग्रन्थो की भाषा फी तुलना करने से प्रकट 
होती है । पर “स्कन्द पुराण' के लेखक का कथन केवल वर्तमान समय 
में पाये जाने वाले हस्तलिखित तथा छपे हुए अठारह फुराणों के संबंध 
में नहीं हैं वरन्‌ पौराणिक शैली के समस्त साहित्य से है चाहे वह लिखा 
हो अथवा जवानी कहा और घुना जाता हो । इस कथन पर विचार 
करने से अन्त में हमको यह स्वीकार करना पड़ता है कि वास्तव में 
वेद जैसी गम्भीर रचनाओं से पहेले 'पुराण' जेसी लोक कथाओं का 
प्रचलन होना स्वाभाविक ही मानना चाहिये | सभी देशों और सभी 
कालो में इस तरह का 'लोक-साहित्य' ही पहले उत्पन्न और प्रचलित 
होता है और तत्पश्चात्‌ वही उन्नत और परिष्कृत होते हुए स्थायी और 
गम्भीर साहित्य ठे रूप में परिणित हो जाता हे । इसी तथ्य को ध्यान 
में रख कर किसी विद्वान्‌ ने कहा था कि “संसार का सबसे पहला 
साहित्यकार कोई कहानी कहने वाला ही होगा ।” 

अब रह गई पुराणों में वणित धामिक विवरणों को अन्ध-विश्वासों 
का रूप देकर उनके आधार पर लोगों की अन्धश्रद्धा को जागृत करना 
और उसके द्वारा दान तथा पूजा पाठ के नाम पर मनमाना धन वसूल 
करना | इसके लिये पुराणों को दोष देना व्यर्थ है । यह कार्य तो प्रत्येक 
देश के धर्मजीवी (पण्डा-पुजारी) करते आये हैं। चालाक और हूते 
व्यक्ति प्रत्येक परिस्थिति में अपनी स्वार्थ सिद्धि का मार्ग निकाल ही 
लेते हैं। ऐसे ही लोगों ने पुराणों में तीर्थों तथा दान की अति प्रशंसा 
भरदी और उनमें “रत्न पवत दान' “भूमण्डल दान 'सप्त समुद्र दान' जसे 
अपूर्व दानों का विधान भी सम्मिलित [कर दिया । इस दोष का उत्तर- 


दायित्व एक विशेष मनोवृत्ति के व्यक्तियों पर है जो सदा से मौजूद हैं ' 


ओर जब तक एक बड़ी 'ज्ञान-क्रान्ति' न हो जायेगी तब तक बने रहेंगे। 


पुराणों का परिवर्तित स्वरूप-- 
पुराणों का विवरण लिखते हुए मत्स्ययुराण' तथा अन्य पुरणों 

में भी यह कहा गया है कि पहले एक ही पुराण था, फिर व्यास जी ने 
उसे लोगों की सुविधा के लिए अठारह पुराणों के रूप में प्रस्तुत किया । 
पर यह संख्या अठारह पर ही समाप्त नहीं हो गई | अठारह'महापुराणों' 
के पश्चात्‌ अठारह 'उप-पुराण' भी तेयार£हो गये और उनके बाद भी 
लोगों ने “लघु पुराणों का निर्माण किया । वास्तव में अब 'पुराण' शब्द 
सब प्रकार के धामिक कथा-ग्रन्थों के लिए काम आने लगा हे । इसीलिए 
इस आधुनिक युग में किसी लेखक ने 'गांधी-पुराण' भी लिखकर तैयार 
कर दिया है। 

पर इन बातों से पुराणों का महत्त्व कम नहीं हो जाता | यदि 
हम पुराणों के प्रचलित संस्करणों का भी अध्ययन करें तो तरह-तरह 
की कथाओं के बीच में अध्यात्म, ब्रह्म-ज्ञान, विज्ञान, चरित्र, नीति आदि 
के सर्वोच्च तत्व मिले-जुले दिखाई पड़ते हैं। कहने के लिए तो पुराण 
मूति-पूजा, तीर्थ-यात्रा, स्नान-दान आदि के मुख्य प्रचारक हैं, पर साथ 
ही उनमें से अधिकांश में सृष्टि के मूल स्वरूप का जसा वर्णन पाया 
है वह आधुनिक विज्ञान की पहुँच से कहीं अधिक ऊंचा है। उनमें 
सृष्टि-विज्ञान और प्रलय (at और प्रति-सर्ग) का वर्णन करते हुए 
सदैव यही प्रति-पादित किया है कि इस समस्त विश्व ब्रह्माण्ड का आवि- 
भाव एक अव्यक्त और निराकार तत्ब से हुआ है, जिसका कोई आदि 
अन्त नहीं है और न जिसके विस्तार की कोई सीमा है । समस्त सूक्ष्म 
और स्थूलपञ्चभूत, समस्त देवता और सांसारिक प्राणी उसी में से 
उत्पन्न होते हें और कुछ समय तक पृथक रूप में दिखाई पड्कर अन्त 
में उसी में लय हो जाते हैं । ब्रह्मा विष्णु, शिव, इन्द्र, वरुण आदि समस्त 
देवता उसी एक मूलशक्ति के विभिन्न रूप और नाम हैं । 

यद्यपि उस अव्यक्त और निराकार शक्ति की उपासना का वास्त- 
विक मार्ग योग और ध्यान है, पर यह बहुत ही थोडे लोगो के लिये 


० सम्भव हो पाता है । शेष सामान्य स्तर के व्यक्ति किसी अव्यक्त और 


a 

निराकार शक्ति का ध्यान कर सकने में असमर्थ होते हें । ऐसे ही लोगो 
की संख्या १०० में से ६० होती है । इसलिये उनकी सुविधा की दृष्टि 
से साकार मूर्तियों की योजना की गई है और उनकी प्रतिष्ठा के लिये 
मन्दिरों का निर्माण और तीर्थो की स्थापना आवश्यक हुई | जिन 
पुराणों में किसी साधारण मन्दिर में मूर्ति दर्शन करने या गङ्गा अथवा 
नर्मदा जैसी नदी में एक बार स्नान करने से करोड़ों वर्ष तक स्वग सुख 
भोगने का लालच दिखाया गया है, उन्हीं में सृष्टि की वास्तविकता 
के उपरोक्त तके और विज्ञान के अनुकूल रूप का भी विवेचन किया 
गया है । 
इससे हम इन निष्कर्षं पर पहुंचते हैं कि आरम्भ में पुराणों का 
उद्देश्य जन साधारक के बीच धामिक तत्त्वों का प्रचार करना ही था। 
यह भी असम्भव नहीं है कि पुराणों की परम्परा का श्रीगणेश करने 
वाले वेदव्यास ही हों इस अनुमान का कारण यह है कि व्यासजी का 
'महाभारत' भी एक प्रकार का पुराण ही है, यद्यपि उसमें धामिक वातों 
. के साथ राजनीतिक, ऐतिहासिक और सामाजिक विषयों का विवेचन 
भी बहुत अधिक परिमाण में मिलता है, जिससे उसे “इतिहास” कहा 
जाने लगा है । पर हमारे कथन का आशय यह नहीं कि व्यासजी ने 
पुराणों को जो रूप रेखा बताई वही अभी तक स्थिर हे 1 भाषा और 
लिपि में हजार पाँच सौ वर्षे में इतना अन्तर पड़ जाता है कि अधिकांश 
ग्रथों का नया संस्करण करने की आवश्यकता, पड़ जाता है । फिर पुराणों 
में तो यह भी लिखा हे कि व्यासजी ने एक हो पुराण संहिता बनाई 
भोर उसका विस्तार उनके शिष्य और फिर उनके भी शिष्यों ने किया- 
आख्यानेश्चप्यपाख्यानेर्गाथाभिः कल्पशुद्धिभिः | 
पुराण संहिता चक्र पुराणार्थ विशारद: ॥ 
प्रख्यातो व्यास शिष्यो5भत्सूतो वे रोमहर्षण: | 
पुराण संहिता तस्मै'ददौ व्यासो महामतिः॥ 


Ze 

सुमतिश्चाग्नि वचाश्य मित्रयुश्शांसपायन; | 
अक्रृतव्रण सावर्णी षट शिष्यास्तस्य चाभवन्‌ ॥ 
काश्यपः संहिताकर््ता सार्वाणश्शांसपायनः। 
रोमहर्षणिका चान्या तिसृणां मूल संहिता॥ 
अर्थात्‌-'फिर पुराणों के ज्ञाता व्यासजी ने आख्यान, उपाख्यान 
गाथा और कल्पशुद्धि से युक्त 'पुराण-सहिता' की रचका की । इस पुराण 
संहिता का अध्ययन व्यासजी ने अपने सुप्रसिद्ध शिष्य रोमहपंण सूत को 


कराया । रोम हर्षण के छः शिष्य हुए-सुमति, अर्निवर्षा, Fara, 


शांसपायन, wea और सावणि। इनमें से काश्यप गोत्रीय अकृतब्रण 
सावणि और शाँसपायन ने पृथक्‌-प्रथक तीन सहितायें रचीं । उन तीनों 
का मूल आधार रोमहर्षण द्वारा रचित एक संहिता थी | 

इसके पश्चात्‌ भी इन सवकी आगामी शिष्य मण्डली में से अनेक 
विद्वान्‌ अपने देश-काल के अनुसार उन संहिताओं की वृद्धि करते रहे, 
उनमें नये-नमे प्रेरणाप्रद आख्यात और उपाख्यान रचकर सम्मिलित 
करते रहे । ये सब कथावाचक शिष्य 'सूतजी' या 'व्यासजी' कहलाते 
थे । इनमें सभी प्रकार के व्यक्ति थे कुछ विशेय रूप से धर्मपरायण 
और परमार्थी थे तो कुछ में जाति पर।यणता और सांसारिकता की मात्रा 
अधिक थीं । यदि ऐसे कथावाचकों ने तीर्थऱ्यात्रा, स्तान-दान और 
ब्रतोत्सव वाले अ शों कौ यथाशक्ति बढ़ कर अपने श्रोताओं को अधिका- 
धिक 'दान' देने की प्रेरण की हो तो इसमें कोई आश्चर्य की बात नहीं 
है । जब हम अठारहों पुराणों पर एक विहंगम हृष्टि डालते हैं और 
उनकी विषय सूचियों का विवेचन करते हैं, तो हमको यह प्रतीत होने 
लगता है कि सब पुराण एक ही दृष्टिकोण से नहीं रचे गये हैं । किसी 
में धर्म-साधन की प्रधानता है, किसी ने जप-तप द्वारा आध्यात्मिकता 
का महत्व विशेष बतलाया है और किसी ने हर तरह के दान-पूण्य पर 
ही अधिक बल दिया है । 'मत्स्यपुराण' में तीसरी श्रेणी के वर्णन बहुत 

अधिक संख्या में थे । यद्यपि हमने वर्तमान संस्करण में उनमें से अधि- 
कांश को छोड़ दिया है, तो भी नमूने के तौर पर जिन ‘aa’ और 
‘aay का वर्णन आ गया है उनसे पाठक हमारे कथन कीं यथार्थता 
का अनुमान कर सकेंगे । 
पुराणों की परमार्थ और अध्यांत्म भावना-- 
पर इस एक बात से ही हम पुराणों की भलाई-बुराई का निर्णय 
नहीं कर संकते | हम इस वात को पूरी तरह नहीं समझ सकते कि जिस 
समय-अव से एक-) ढ़ हजार वषे पहले पुराण-साहित्य का इस प्रकार 
बिस्तार किया गया, देश और समाज की क्या परिस्थिति थी । सम्राट 
अशोक से लेकर पृथ्वीराज चोहान तक के शासन काल के वीच देश को 
क्या राजनीतिक और सामाजिक स्थि ति थी, इसका पता इतिहास ग्र थों 
से बहुत कम लगता है । पर पुराणों के विवरणों को समझने में यदि 
अन्त ष्टि से काम लिया जाय तो यह प्रतीत होता है कि इस हजार-बारह 
सौ वर्ष के युग में एक देशव्यापी क्रांति होकर नये समाज का संगठन हो 
रहा था । बौद्ध धर्म की प्रबलता ने प्राचीन भारतीय सामाजिक व्यवस्था 
- को तोड़-फोड़ दिया था, उसी के भग्नावशेषों पर हमारे धर्माचार्य पुनः 
हिन्दू-धर्म-भवन के पुननिर्माण का प्रयत्न कर रहे थे । इस बीच में देश 
की अस्त-व्यस्त राजनीतिक अवस्था को देखकर यवन, हूण, शक, सिथि- 
यन आदि विदेशी जातियों ने आक्रमण भी किया था । उन आक्रमण- 
कारियों में से लाखों व्यक्ति यहाँ बस भी गये और देश के किसी भू 
भाग पर उन्होंने बहुत वर्षो तक शासन भी किया । ऐसी परिस्थिति मे 
जो पुराण ग्रन्थ रचे गये अथवा प्रचलित किये गये उनमें पूर्ण रूप से 
विशुद्ध बैदिक आदर्शो को स्थिर रखना कैसे संभव हो सकता था ? 
यूनानी-संभ्राट सिकन्दर के आक्रमण तथा बुद्ध धर्म की प्रभुता 
होने से पूर्व, देश की वैदिक संस्कृति REN थी । उसमें जो परिवर्तन 
होते थे वे आन्तरिक कारणों के आधार पर ही होते थे। पर विदेशियों के 

आक्रमण और उनमें से लाखों, करोड़ों व्यक्तियों के भारतीय समाज में 
मिल जाने के पश्चात्‌ परिस्थिति बहुत कुछ बदल गई और उसके बाद 
जो धामिक संगठन बनाया गया” और धामिक नियम प्रचलित किये गये 
उनमें देश काल की बदली हुई परिस्थिति का प्रभाव पड़ना अनिवार्य 
था । संसार के अन्य धर्म तथा जातियाँ ती इस प्रकार के आक्रमणों से 
सर्वथा ही नष्ट हो गये । जैसे युनान, रोम, और ईरान की प्राचीन संस्कृति 
और धर्म का नाम ही इतिहास में शेप रह गया हे । पर यह वैदिक 
धर्म की ही विशेषता थी कि विदेशी आक्रमणों और बुद्ध धर्म द्वारा 
उत्पन्न गृहकलह के भयंकर आघात को सह कर भी उसने अपनी आत्मा 
की रक्षा करली । हमारे तत्कालीन धर्माचायों ने नवीन सामाजिक्र 
और राजनीतिक परिस्थितों के कारण बाह्य पुजा, उपासना, कर्मकाण्ड 
की विधियों में परिवर्तन किया, वैदिक ast का स्थान मन्दिर और तीर्थो 
की भक्तिमार्गीय उपासना-पद्धति ने ग्रहण किया, पर्‌ साथ ही वैदिक 
सिद्धान्तो और आदर्शो को उनमें वराबर समाविष्ट किया गया, प्रत्येक 
विधि-विधान में उन्हीं की घोषणा की गई । साथ ही समस्त पौराणिक- 
धर्म कलेबर का लक्ष्य भी वैदिक आध्यात्मिक सिद्धान्त ही रखे गये । 
इस तथ्य का विवेचन हमको 'वायु-पुराण' के अन्तिम अध्याय व्यास 
संशय वर्णन में मिलता हैं। उसमें पुराणों में वणित लौकिक धर्मा 
विधियों का उल्लेख करते हुए अन्त में मानव-आत्मा के आध्यात्मिक 
लक्ष्य को ही प्रधानता दी गई है । उसमें स्पष्ट कहा गया है 


“ हे सूतजी ! आप तो भगवान के सच्चे भक्त हैँ। व्यासजी की 
कृपा से आपने धर्म शास्त्रों का Wid: अध्ययन कर लिया हे । हे निष्पाप 
आपने अठारहों पुराणों और इतिहासों का आदि से अन्त तक अच्छी 
तरह वर्णन किया है । इन पुराणों में आपने बहुत से धर्मो का निरूपण 
किया है । उसमें गृहस्थ, त्यागी, सन्यासी, ब्रह्मचारी, वानप्रस्थ, स्त्री 
शुद्र आदि के धर्म कर्तव्यों का वर्णन, - किया गया हे । ब्राह्मण, क्षत्रिय 

और वैश्य द्विजातियों तथा इनसे उत्पन्न जो अन्य संकर जातियाँ-गंगा 
आदि महा नदियाँ और यज्ञ, ब्रत, तप, दान, यम नियम, योगाभ्यास, 
सांख्य-सिद्धान्त, भक्ति-मागं, ज्ञानमार्ग, आदि सबका वर्णन किया है । 
कर्मों और उपासना द्वारा चित्त की शुद्धि और धर्म प्राप्ति के सम्बन्ध 
में भी आपने वतलाया है । आपने बाह्य, शेव, वैष्णव, शाक्त, सौर 
(सूयॉपासक) तथा अहत्‌ (जैन वौद्ध आदि)-इन छः प्रकार के दर्शनों 
का भी परिचय दिया है। इन सव तथा अन्य प्रकार के विषयों का 
पुराणों में आपने विवेचन किया है । अब हम आपसे कहना चाहते हैं 
कि इनसे आगे भी क्या अन्य कोईट्रेउत्तम विषय जानने को शेष रह 
जाता है ?' प्रश्‍नकर्त्ता मुनियो ने बहुत स्पष्ट रूप से कहा-- 

न ज्ञायेत यदि व्यासों गोपायदथ भवान्‌ । 

अत्र न संशय छिन्धि पूर्ण: पौराणिको यत: ॥ 

अर्थत्‌- यदि व्यासजी ने किसी विषय का वर्णन न किया हो 


.अथवा आपने ही कुछ गोपन कर लिया हो-न बतलाया हो, तो अब 
उसे भी कहकर हमारे संशय को दूर कीजिए ।' 


सूतजी ने कहा- हि शौनक ! आप ध्यान पूर्वक सुनो, मैं आपके ' 


'सुदुलेभ' (महत्त्वपूर्ण) प्रश्‍न का उत्तर देता हु । पराशर मुनि के पुत्र 
महपि व्यास देव ने समस्त,वेदों के अर्थ से समन्वित पौराणिक कथा की 
रचना करके फिर चित्त में विचार किया कि मेंने aot तथा आश्रमों के 
पालन करने वालों के धर्म का भली भाँति वर्णन कर दिया है और वेद 
से अविरोध रखते हुए बहुत प्रकार के मुक्ति-मार्गो का भी निरूपण कर 
दिया है । सूत्रों की व्याख्या करते हुये जीव, ईश्वर और ब्रह्म का भेद 
भी प्रकट किया है और श्राति (वेदों) के सिद्धान्तानुसार परब्रह्म का 
स्वरूप भी बतलाया है। एक मात्र परम ब्रह्मा ही अविनाशी तत्त्व है 
और उसी को प्राप्त करने के लिये ब्रह्मचारी से लेकर सन्यासी तक सबरे 

आश्रमों के व्यक्ति ‘aa’ (धर्माचरण) किया करते हैं। में वेदों के इस 
सिद्धान्त को भी जानता हूँ कि यह समस्त विश्व ब्रह्म से प्रथक नहीं है 
वरन उसी से इस प्रकार उत्पन्न होता और मिटतां रहता है जसे बहते 
हुए फेनिल जल में बुलबुले उठते और टूटते रहते हैं । पर किसी-किसी 
स्थान पर यही सुनने में आता है कि परम ब्रह्म के ऊपर भी 'गोलोक 
में भगवान्‌ कृष्ण दीप्यमान होते हैं । इसका रहस्य जानना सर्वाधिक 
महत्वपूर्णं है 1” 

जब ब्यास जी बहुत कुछ ऊहापोह करने पर भी इस प्रश्‍न का 
सन्तोषजनक उत्तर न पा सके तो उन्‍होंने निश्चय किया कि इसका 
निर्णय केवल तप द्वारा हो सकता है। तब वे सुमेरु पर्वत की एक 
गुफा में जा बैठे और दीर्घकाल तक समाधि अवस्था में ध्यान करते 
रहे । अन्त में उनके सम्मुख बेद मूतिमान रूप में प्रकट हुए और उन्होंने 
कहा- 

हे व्यास ! आप महान्‌ प्राज्ञ हैं, शरीर धारण करने पर भी आप 
“विष्णु आत्मा हैं । आप अजन्मा होकर भी संसारी प्राणियों के उद्धार 
की इच्छा से यह सब कर रहे हैं। हमारा ठीक अर्थ वही है जो आपने 
प्रकट किया है । पुराणों, इतिहासों और सूत्र ग्रन्थों में उसे आपने अनेक 
प्रकार से प्रकट किया है (ऐसा पात्र भेद से किया गया है । तो भी 
हम आपके प्रश्न का उत्तर देते हैं कि परब्रह्म ही अविनाशी तत्व है और 
वही कारणों का भी कारण है । वह आत्मस्वरूप पुष्प की गन्ध की 
भाति ata स्थिर रहता है । महाप्रलय हो जाने पर उस अक्षर-ब्रह्म से 
परे केवल “रस” रहता है । पर हम शब्दात्मक होने से उस शब्दातीत तत्व 
का वर्णन करने में समर्थ नहीं है ।” 

इस प्रकार पुराणों में सामान्य बुद्धि के मनुष्यों के लिये मन्दिर 
तीर्थ आदि का माहात्म्य-वर्णन से लेकर पूर्ण आत्मज्ञानियों के लिए अक्षर- 
तत्व और 'रस' ( भगवद्भक्ति और विश्वप्रेम ) का भी निरूपण कर 

दिया गया है । उनमें धर्म-साधन के जो अनेक मार्ग बतलाये हैं उसका 
एक कारण तो सम्प्रदाय भेद है और दूसरा कारण उपासक की योग्यता 
और शक्ति है । प्रत्येक व्यक्ति उपनिषदों में वणित आत्म-तत्व और 
ब्रहा-ज्ञान तथा माया-सिद्धान्त को हृदय ङ्गम नहीं कर सकता । इसलिये 
पुराणकारों ने उसे अनेक प्रकार से सरल रूपों में वणित किया है जिससे 
प्रेरणा लेकर हर श्रेणी और योग्यता के व्यक्ति न्यूनाधिक अंशों में धर्मा- 
चरण करते रहें । धर्माचरण ही व्यक्ति और समाज के उत्थान तथा 
कल्याण का मुख्य साधन है, और उसमें यथाशक्ति लगे रहना मानव 
मात्र का कत्तव्य है। 
“मत्स्य पुराण की विशेषताएं :-- 

इस प्रकार के पुराण-साहित्य में ' “मत्स्यपुराण” का दर्जा उभय- 
पक्षीय हैं । एक तरफ तो इसमें ब्रत, पर्व, तीर्थं आदि में अधिकाधिक 
दान देने की प्रेरणा की हैं और दूसरी तरफ राजकर्म, शासन व्यवस्था, 
गृह निर्माण, मूतिकला शान्ति विधान, शकुन-शास्त्र आदि जीवनोपयोगी 
विषयों का भी विशद रूप में विवेचन किया है । भारतीय-साहित्य में 
नारी जाति की गरिमा का परिचय देने बाला प्रसिद्ध सावित्री उपाख्यान 
मुख्य रूप से इसी में विस्तार पूर्वक दिया गया है । वाराणसी, हिमाचल 
नर्मदा आदि की प्राकृतिक शोभा का काव्यमय वर्णन साहित्य दृष्टि से 
उच्चकोटि का माना जा सकता है। और भी कितने ही विषय ऐसे हैं 
जो इस पुराण की उत्कृष्टता तथा उपादेयता को प्रमाणित करते है | 
यद्यपि अब परिस्थितियों के बदल जाने से अधिकांश पाठक उनकी उप- 
योगिता बहुत कम अनुभव कर सकेंगे, पर अब से कुछ सौ वषं पहले ही 
हमारे देश का एक बड़ा भाग उन्हीं का अनुसरण करने वाला था | 


ag वर्णन-- 
मत्स्य पुराण का a और 'राजधर्म' वर्णन विशेष रूप से 
महत्व रखता है । इसमें केवल प्रजा-पालन करने और दान-पुण्य का ही 

जिक्र नहीं किया गया है, बरन्‌ खास तौर पर इस विषय का व्याबहा- 
रिक ज्ञान दिया गया है । यद्यपि वर्तमान वैज्ञानिक-युग में ये बातें बहुत 
अधिक बदल गई हैं-तलवार तथा तीरों के युद्ध के बजाय वायुयानों से 
बम वर्षा और राकेटों से युद्ध होने का जमाना आ गया है तो भी अब 
से दो चार सौ वर्ष पहले तक भारतीय नरेशों के लिये राज व्यवस्था 
और शासन संचालन के ये नियम और विधियाँ ही उपयोग में आती 
थी । प्राचीनकाल में राज्य का पुरा अस्तित्व एक मात्र राजा पर ही 
रहता था । यदि उसे किसी भी उपाय से नष्ट कर मिया जाये तो सारी 
राज-व्यवस्था खण्ड-खण्ड हो जाती थी । इसलिये अन्य बातों के साथ 
राजा को अपनी सुरक्षा के लिये भी सदैव सजग रहना पडता था । इस 
सम्त्रन्ध में “मत्स्य पुराण” का निम्न वर्णन हष्टव्य है । 


“राजा को सदैब कौए के समान शंका युक्त रहना चाहिये । 
बिना परीक्षा किये राजा को कभी भोजन और शयन नहीं करना 
चाहिये । इसी भाँति पहले से ही परीक्षा करके वस्त्र, पुष्प, अलंकार 
तथा अन्य वस्तुओं को उपयोग में लाना चाहिये । कभी भींड्भाड़ में न 

| घुसना चाहिये और न अज्ञात जलाशय में उतरना चाहिये । इन सबकी | 
परीक्षा पहले विश्वासी पुरुषों द्वारा करा लेनीं चाहिये । राजा को उचित 
है कि अनजान हाथी और घोडे पर कभी सवार न हो और न किसी 
अज्ञात स्त्री के सम्पर्क में आवे । देवोत्सव के स्थान में उसे निवास 
करना नहीं चाहिये । अपने राज्य तथा दूसरे राज्यों में भी उसको जाने 
हुये विचक्षण बुद्धि वाले, कष्ट सहिष्णु ओर संकट से न घबड़ाने वाले, 
गुप्तचरों (जासूसों) को नियुक्त करना चाहिये जो उसे सव प्रकार के 
रहस्यों की पूचना देते रहेँ । फिर भी राजा को किसी एक ही गुप्तचर 
के कथन पर विश्वास नहीं कर लेना चाहिये। जब दो-चार गुप्तचरों 
की रिपोर्ट से उस बात का समर्थन हो जाय तब उस पर भरोसा करे।' 
इस वर्णन में आश्चर्य या अदिश्वास करने की कोई बात नहीं 

है । अन्य लोगों से संघर्ष करने वाले दूसरों को MITA अपहरण 
करने वाले शासकों की स्थिति ऐसे खतरे में ही रहती है । पुरानी बातों 
को छोड़ दीजिये वर्तमान समय में भी जमनी के डिक्टेटर हिटलर को 
अपनी रक्षा के लिये अपनी शकल सूरत से मिलते हुए और वैसी ही 
पोशाक तथा रंग ढंग वाले कई ब्यक्ति अपने निवास स्थान में रखने पडते 
थे, जिससे कोई जल्दी ही असली हिटलर को पहिचान कर आक्रमण न 
कर सके । इसी प्रकार की सुरक्षा व्यवस्था बालकन प्रदेश के और भी 
कई शासक रखते थे; जहाँ षड्यंन्त्रकारियों और गुप्त घातकों का अधिक 
जोर था । अब भी ऐसे बड़े शासकों के प्राण-ताश के लिए तरह-तरह की 
चालाकियों से काम लिया जाता है | रूस के जार को मारने के लिये 
षड्यन्त्रकारियों ने बड़ी घन्टा घडी तैयार की थी जिसके भीतर डाई- 
नामाइट का भयंकर बम छुपा था । इस घड़ी को गुप्त रूप से राज- 


महल (विण्टर पैलेस) के किमी कमरे से लगवा दिया गया । एक नियत. 


समय पर जब उसका घन्टा बजा तो उसकी चोट से बम फूट गया औंर 
महल का एक भाग उड़ गया। जब इस जन-जागृति के युग में ऐसी 
घटनायें सम्भव हैं तो प्राचीनकाल ये एकतन्त्र नरेशों को सावधान रहने 
की कितनी अधिक आवश्यकता थी, इसे स्वीकार करना ही पड़ेगा । 
प्राचीन काल की सैनिक व्यवस्था 

यह तो हुआ अपनी शारीरिक रक्षा का वर्णन। अब राज्य की 
रक्षा के लिये इससे कहीं अधिक तैयारियाँ करनी पड़ती हें । 'मत्स्य- 
पुराण' के अनुसार दुर्ग या किले छः प्रकार के होते है-धनुदुर्ग-मही दुगे 
नरदुर्गं, वाक्ष दुर्ग, जलदुर्ग, और frat । इनमें से अपनी परिस्थिति 
के अनुसार किसी एक प्रकार का किला बनवा कर उसमें रक्षा को सब 
प्रकार की सामग्री इकट्ठी करनी चाहिए । इस सम्बन्ध में पुराणकार ने 
अस्त्र-शस्त्रों तथा अन्य सामग्री की जो सूची दी हैं, उससे हम प्राचीन 
काल के युद्धों के स्वरूप का बहुत कुछ अनुमान कर सकते हैं-- 


| 
| 

“दुर्ग में सभी प्रकार के आयुधों का संग्रह करना अत्यावश्यक 
है । इसके लिए राजा को धनुष, तीर, तलबार, तोमर, कवच, लट्ठ, 
फरसा, परिघ, पत्थर, मुगदर, त्रिशुल, पट्टिश, कुठार, प्राश, भाला, 
शक्ति, चक्र, चर्म आदि का संग्रह करना आवश्यक है । कुदाल, क्ष र, 
a, घास-फूस और अग्नि की भी व्यवस्था रहे। ईधन और तेल का 
पूरा संग्रह होना चाहिये ।" 


युद्धकाल में सेना के लिये खाद्य और घायलों की चिकित्सा के 
लिये औषधियों का संग्रह भी आंवश्यक है। इसका वर्णन करते हुए कहा 
हे- जौ, I, मूग, उदे, चावल आदि सब प्रकार,के अन्न इकट्ठे किये 
जायें । सन, मूज, लाख. सुहाया, लोहा, सोना, चांदी, रत्म, वस्त्र आदि 
सभी आवश्यक वस्तु, जो यहाँ कही गई हैं और नहीं भी कही गई हैं, 
राजा द्वारा सञ्चित की जानी चाहिये । सत्र प्रकार की वनस्पतियाँ 
तथा औषधियां जैसे-जीवकषण, काकोल, आमलकी, शालपणीं मुग्द र- 
पर्णी माषपर्णी. सारिवा, बला, धारा, श्वसन्ती, वृष्या, वहतीन कण्ट- 
कारिका, श्शुङ्गी, ISTERT, द्रोणी, वर्षाभू, दर्भ, रेणुका, मधुपर्णी, 
विदारीकन्द, महाक्षीरा, महातपा, सहदेई, कटुक, एरण्ड, पर्णी, शता- 
वरी, फल्गु, सज रयाष्टिका, शुक्राति शुक्रका, अश्मरी, छत्राति छत्रका, 
वीरणा, इक्षु, इक्षुविकार (facet), सिंही अश्वरोधक, मधुक शतपुष्पा, 
मधूलिका, मधूक, पीपल, ताल, आत्मगुप्ता, कतुफला, दाविना, राजशी- 
राजसर्षप (सरसों), घान्याक, उत्कटा, कालशाक, पद्मबीज, गोबल्ली, 
मधघुवहिलका, शीतापाकीं, कुबेराक्षी, काकजिह्वा, उरुपुष्पिका, त्रयुष, 
Tras, पुननेवा, HAS, कारु काश्मीरी, वल्या, शालूक, केसर, 
सबतुष धान्य, शमींधान्य, क्षीर, क्षौद्र, तक्र, तैल, बसा, मज्जा, घृत, 
नीम, अरिष्टिक, सुरा, आसव, मद्य, मण्ड आदि सभी का संग्रह किया 


जाये 1” 


(१० ) 


यह सूची बहुत बड़ी--इससे लगभग चार-पाँच TAT है। हमने - 


केवल थोड़े से नाम चुन कर दे दिये हैं, जिससे पाठक अनुमान कर सकें 
कि उस समय भी चिकित्सकों को जड़ी-बूटियों का पर्याप्त ज्ञान था । 
आजकल भी युद्धक्षेत्र में सेनाओं के साथ बड़े-बड़े अस्पताल रखे जाते हैं, 
जिनमें सैकड़ों डाक्टर और नर्स काम करती हैं उनमें औषधियों का 
भी बडा भण्डार रहता है, जिसमें हजारों तरह के इञ्जेक्शन, कैपसूल, 
टैबलेट, टिचर, एसिड आदि होते हैं। पहले जङ्गल की वनस्पतियों 
अपने असली रूप में ही अधिकतर काम में लाई जाती थीं, अब इनको 
वैज्ञानिक प्रक्रिया से साररूप में बदल कर इञ्जेक्शन, टैवलेट आदि के रूप 
में बना दिया जाता है। साथ ही घावों की चिकित्सा के लिए घी, तेल, 
चर्वी, मज्जा, अन्तती, हड्डी आदि का प्रयोग भी किया जाता था । 


योग्य राज्य कमंचारियों का चुनावः- 

पर इन सव बातों से भी अधिक महत्वपूर्ण है योग्य राज्य- 
अधिकारियों और कर्मचारियों का चुनाव । इस प्रकरणःके आरम्भ में 
ही यह कहा गया है कि “चाहि कोई छोटा काये भी क्यों न हो पर उसे 
किसी अकेले व्यक्ति द्वारा पूरा किया जा सकना बडा कठिन होता है । 
फिर राज्य शासन तो परम विशाल और महत्व का कार्य है । अतएव 
नृपति को स्वयं ही ऐसे कुलीन सहायकों का वरण करना चाहिए जो 
शुरवीर, उत्तम जाति के, बलशाली और श्री सम्पन्न हों । इस सम्बन्ध 
में राजा कों यह ध्यान रखना चाहिये कि सहायक रूप और अच्छे गुणों 
से सम्पन्न सज्जन, क्षमाशील, सहिष्णु, उत्साही, धर्म के ज्ञाता)और प्रिय 
वचन बोलने वाले हो । | 


“सेनापति राजा का परम सहायक होता है। वह कुलीन, 
शीलस्वभाव से मुक्त, धनुबिद्या का महान्‌ ज्ञाता, हाथियों और घोड़ों की 
शिक्षा में प्रवीण, शकुन-शास्त्र को जानने वाला, चिकित्सा के सम्बन्ध में 


(१८ ) 


ज्ञान रखने वाला, कृतज्ञ, कर्मशुर, सहिष्णु, सत्य प्रिय, गूढ़ तत्वों के 
विधान का ज्ञाता हो ऐसे विशिष्ट गुणों से युक्त व्यक्ति को सेनाध्यक्ष 
बनाना चाहिए । राजा का दूत ऐसा व्यक्ति होना चाहिये जो दूसरों के 
चित्त के भावों को ठीक तरह समझता रहे । वह अपने स्वामौ के कथन 
के आशय को ठीक ढङ्ग से प्रकट करने वाला, देश भाषा का विद्वान्‌ 
वाग्मी साहसी और देश-काल की परिस्थिति को समझने वाला होना 
चाहिये, राजा वेः अद्भरक्षक हर तरह से मुस्तैद, बह!दुर, हढ़ राजभक्त 
और धैर्यवान्‌ हों । संधि और विग्रह का निर्णय करने वाला आधिकर्ण 
(विदेश सचिव) नीति शास्त्रों का पंडित, देशभाषाओं का विद्वान्‌, 
षड्गुण का ज्ञाता और परम व्यवहार कुशल होन। चाहिए । आय व्यय 
विभाग का अध्यक्ष ऐसा व्यक्ति हो जो देश की उपज से अच्छी तरह 
परिचित हो । रसोई घर का अध्यक्ष पाकशास्त्र के साथ ही चिकित्सा- 
का भी पूर्ण ज्ञाता हो ।” 


, मित्स्यपुराण' में राजा के कर्तव्यों और राज्य व्यवस्था का जो 
वर्णन किया है उससे विदित होता है कि पुराने जमाने में भी राजाओं 
का जीवन वैसा सुखद और ऐश आराम का न था, जैसा अनजान लोग 
कल्पना किया करते हैं । निस्सन्देह उसके सर परःरत्नजटित मुकुट होता 
था वह सोने के सिंहासन पर बैठता था और उसके महल में बीसियों 
रानियां और सैकड़ों दास-दासी होते थे, पर उसे सदा प्राणों का खटका 
भी बना रहता था ! जो राजा इन कर्तव्यों की अवहेलना करते थे, और 
| रास-रंग में हूब कर कुशासान करने लगते थे वे प्राय: दूसरे राजाओं के 
| आक्रमण से नष्ट-भ्रष्ट हो जाते थे । इसलिए उस समय शासकों को और 
| नहीं तो अपनी सुरक्षा के ख्याल से ही प्रजापालन और न्याययुक्त व्यव- 

हार का ध्यान रखना पड़ता था, जिससे उनकी स्थिति ges बनी रहे 
| और वे वाह्य आक्रमणों का मुकाबला सफलता पूर्वक कर सकें । 


अअ - = -- = a  _ _ __ ___=2=A 


(ea) 


पुरुषार्थं की प्रधानता- 


हमारे उपरोक्त मन्तव्य की पुष्टि पुराणकार ने भी एक अन्य 
प्रकार से की है उसने 'राज-धर्म” के प्रसङ्ग में एक अध्याय में यह प्रश्‍न 
उठाया है कि “दैव और पुरुषार्थ में कौन बड़ा है ?” इसके उत्तर में 
मत्स्य भगवान्‌ द्वारा कहलाया गया है कि “देव नाम बाला जो फल 
प्राप्त होता है वह भी अपना पूर्व कर्म ही होता है, इसलिये विद्वानों 
की सम्मति में पुरुषार्थ ही सवे प्रधान है । यदि दैव प्रतिकूल भी होता 
है, तो. उसका पौरुष के द्वारा हनन हो जाता है। जो श्रेष्ठ आचार 
वाले और संदेव उत्थान का प्रयत्न करने वाले व्यक्ति होते हैं पुरुषार्थ 
से प्रतिकूल दैव को बदल डालते हैं यह सत्य है कि कुछ उदाहरणों में 
अनेक व्यक्तियों को बिना पुरुषार्थ भी अच्छा फल, सौभाग्य युक्त स्थिति 
प्राप्त हो जाती है; जिसे पूर्व जन्मों के प्रारब्ध का परिमाण माना जाता 
है । पर यदि वर्तमान में भी पुरुषार्थ और सत्कर्म न किये जायें तो वह 
स्थिति प्रायः थोड़े ही समय रहती है । इसलिए हम कह सकते हैं कि | 
दैव, पुरुषार्थं और काल (परिस्थितियाँ) ये तीनों मिलकर ही मनुष्य | 
को फत देने वाले हुआ करते हैं । पर इनमें भी पुरुषार्थ को ही प्रधान | 
समझना चाहिये, क्योंकि कहा गया है-- 


नालसः प्राप्नवन्त्यर्थान्‌ न च देव परायण: | 
तस्मात्‌ सर्वप्रयत्नेन आचरेद्धमं मुत्तमम्‌ ॥ 
EA Ma आलसी होते हैं अथवा जो केवल दैव | 
(भाग्य) के ही भरोसे रहते हैं, वे धनोपार्जन में सफल नहीं हो सकते । 
इसीलिए सदेव प्रयत्न पूर्वक उत्तम धर्म (पुरुषार्थ) का पालन करना i 
चाहिये ।” जो लोग समझते हें कि पुराने धर्म ग्रन्थो में भाग्य को ही | 
प्रधान बताकर भारतवासियों को भाग्यवादी' बना दिया है उनको 
मत्स्य पुराण के उपरोक्त कथन से शिक्षा ग्रहण करनी चाहिये । 


इक SONS 


( २१ ) 


भारतीय गृह निर्माण कला-- 


मत्स्य पुराणन्तर्गत निर्माण सम्बन्धी वर्णन से सिद्ध होता 
कि प्राचीन काल में भी इस विद्या की काफी खोज की गई थी | जो 
लोग भारत को “अद्ध सभ्य” कहते हैं और जिनका ख्याल है कि उस 


Aue 


` जमाने में यहाँ के मनुष्य जङ्गली प्रदेशों के निवासियों की तरह केवल 


झोंपड़ों अथवा कच्ची मिट्टी के छप्पर वाले मकानों में ही रहते थे, 
उनका मत्स्य पुराण के वर्णन से असत्य सिद्ध हो- जाता है । उससे 
सालूम होता है कि गृह निर्माण-कला” का आरम्भ और. प्रसार बहुत पहले 
हो चुका था। अध्याय के आरम्भ में ही प्राचीन भारत के उन अठारह 
“वास्तु विज्ञान ज्ञाताओं'(इन्जीसियरो) के नाम दिये गये हें जिन्होने इस 
विषय में विशेष मनन और प्रयत्न करके प्रसिद्धि na की थी -- 
` _ भृगुरत्रिवृशिष्ठश्च विश्वकर्मा मयस्तथा | 
नारदोनग्नजिच्चेव विशालाक्षः पुरन्दरः ॥ 
ब्रह्माकुमारो नन्दीशः शौनकौ गर्गे एव च | 
बासुदेवोऽनिरुद्धश्च तथा शुक्र बृहस्पति ॥ 
अष्टादशेते विख्याता वास्तु शास्त्रोपदेशक: | 
संक्षेपेणोपदिष्टन्तु मनवे मत्स्य रूपिणा ॥ 


aq q, अत्रि, वशिष्ठ, विश्वकर्मा, मय, नारद, नग्नजित, 
विशालाक्ष, पुरुन्दर, ब्रह्मा, कुमार, नन्दीश, शौनक, गर्ग, वासुदेव, 
अनिरुद्ध, शुक्र ओर बृहस्पति--ये अठारह प्रसिद्ध वास्तु शास्त्र’ के 
उपदेशक हैं और उन्हीं की विधियों का वर्णन संक्षेप में “मत्स्य भगवान्‌? 
ने मनु जी को सुनाया ।'” 

मालूम होता है उस समय इन नामों अथवा उपनामों वाले मनी- 


षियों द्वारा रचित “वास्तु विज्ञान' सम्बन्धी ग्रथ प्रास होंगे और उन्हीं में 
से एकाधिक ग्रथ के आधार पर संक्षेप में "मत्स्य पुराण' ने इस कला का 


(IRR) 


परिचय दिया है। हो सकता है, ब्रह्मा, विश्वाकर्मा, कुमार आदि का 
नाम इस विषय में भी देवताओं की प्रधानता दिखाने के लिये शामिल 
कर दिया हो, तो भी प्राचीन समय में कितने ही उच्चकोटि के विद्वानों 
ने इस विषय पर भी लिखा था, इसमें सन्देह नहीं । अब भी उनमें से 
'मानसार' आदि दो-एक ग्रथ देखने में आते हैं जिनकी जानकार लोगों 
से बड़ी प्रशंसा सुनने में आती है । 'मय' तो a जाति वालों का 
प्रसिद्ध शिल्प शास्त्र ज्ञाता प्रसिद्ध है । महाभारत के अनुसार महाराज 
युधिष्ठिर के लिये इन्द्रप्रस्थ की अपूर्व राज-सभा उसी ने बनाई थी । संभव 
है जिस प्रकार आर्य जाति में शिल्प विज्ञान के ज्ञाता को विश्वकर्मा की 
पदवी दी गई, उसी प्रकार आर्यों की विरोधी दैत्य जाति में शिल्प-कला 
के प्रमुख ज्ञाता को 'मय' के नाम से पुकरा जाता हो, भोर पाण्ठवों को 
संयोगवश उसी जाति का कोई शिल्प विद्या विशारद मिल गया हो । 
कुछ भी हो मत्स्य FUT में सामान्य गृह, महल, भवन, प्रासाद, स्तम्भ, 
दर्वाजे, मंडप, वेदी, आदि के जितने भेद बतलाये हें और विस्तार 
पूवंक उनकी विशेषताओं का वर्णन किया है, उससे यह अवश्य सिद्ध 


होता है कि उस जमाने में भी इस कला की काफी खोजबीन की गई 
थी और तदनुसार अनेक छोटे-बड़े Jet का निर्माण भी किया जाता था। 


विभिन्न प्रकार की आकृति के गृहों का वर्णन करते हुए पुराणकार ने 
लिखा है-- 

“सबसे उत्तम गृह वह होता है जिसमें चारों तरफ दरवाजे और 
दालान होते हैं | उसका नाम सर्वंतोभद्र' कहा जाता है और देवालय 
तथा राजा के निवास के लिये वही प्रशस्त होता है। जिसमें तीन 
तरफ द्वार और दालान होते हैं पर पश्चिम की तरफ द्वार नहीं होता 
वह नन्द्यावते' कहलाता है । जिस भवन में दक्षिण की तरफ द्वार 
नहीं होता az ‘TSA’ कहा जातां है | पूर्व की तरफ बिना दरवाजा 
वाला “स्वास्तिक' नाम से प्रसिद्ध है । उत्तर की तरफ द्वार से रहित 
'रुचक' कहा जाता है।' 


nenn 


( २३ ) 


“राजा के निवास गृह पाँच प्रकार के होते हँ। जो सर्वोत्तम 
माना गया है उसकी लम्बाई एक सौ आठ हाथ (५४ गज) होती हे ।. 
इस घर की जो अन्य चार श्रेणियाँ होंती हैं' उनमें से प्रत्येक की लम्बाई 

| एक दूसरे से आठ हाथ कम होती जाती है । इसी प्रकार युवराज के 

| प्रथम श्रेणी के महल की लम्बाई ८० हाथ होती है और बाद की चार 
श्रेणियों वाले गृहों की लम्बाई क्रम से.छ-छ: हाथ कम होती चली 
जाती है । इसी तरह सेनापति के उत्तम गृह की लम्बाई alas, मन्त्रियों 
के घरों की साठ हाथ, सरदारों और छोटे मन्त्रियो की घरों की,अड़तींस 
हाथ होती है । शिल्प विभाग, व्यवस्था और मनोरंजन के अधिकारियों 
के घर अट्ठाईस हाथ लम्बे होने चाहिये । राजा के यहाँ नियुक्त वैद्य, 

| ज्योतिषी, सभा के प्रवन्धक, पुरोहित के मकान चालीस हाथ लम्बाई 

| के होते हैं । इन सबकी चौड़ाई दर्ज के अनुसार लम्बाई से एक तिहाई, 
चौथाई या छठवाँ भाग होती है ।” 


वर्तमान समय में भी अधिकांश व्यक्ति घर के शुभ-अशुभ होने 
में बहुत विचार किया करते है, और नये घर में 'गृह-प्रवेश' का बड़ा 
महत्त्व मना जाता हे । मत्स्य पुराण' में इस सम्बन्ध में बहुत अधिक 
विधि विधान दिये गये हैं, और गृह-निर्माण तथा गृह-प्रवेश किन 
मुहूर्तो में किया जाय इस सम्बन्ध में बहुत कुछ लिखा गया है । 


| प्राकृतिक शोभा वर्णन 
] ` यद्यपि प्राचीन काल में जितने संस्कृत ग्रथ लिखे गये थे वे सभी 
पद्य में है aus, ज्योतिष, शिल्प: कानून आदि सभी विषयों को भी 
कारणवश पद्यो में लिखा गया है, पर यह स्पष्ट है कि इस प्रकार की 
रचनाओं में उच्च साहित्यिक गुण नहीं आ सकते । उनमे मुख्य रूप से 
| उपयोगिता पर ही ध्यान रखा जाता हैः काव्य-सौष्ठव को गोण माना 
| जाता है । पर मत्स्य पुराण' में अनेक स्थलों पर प्राकृतिक हश्यो का जो 


| 

वर्णन किया गया है वह इस दृष्टि से भी उसके लेखक की fagar को 
प्रकट करता है । व्रैसे साधारण रूप से भी इस पुराण को भाषा कितने 
ही अन्य पुराणों और उपपुराणों अधिक परिष्कृत जान पड़ती है, पर कवि 
की विशेषता राजवंश, ऋषिवंश, पुजा उपासना की विधि, प्रायश्चित्त के 
विधान आदि विषयों का वर्णन करने में नहीं जानी जा सकती । इनमें 
तो उपयोगिता की हष्टि से तुकबन्दी की जैसी ही रचना करनी पड़ती है । 

पर जहाँ कही प्राकृतिक शोभा के वर्णन का अवसर आ जाता 
है वहाँ कवि की कल्पना और प्रतिभा ऊंची उड़ान लेने लगती है और 
योग्य कवि अपनी विशेषता को प्रकट कर सकता है। “मत्स्य पुराण' 
में हिमालय पर्वत, कैलाश, नर्मदा, वाराणसी की शोभा का जो वर्णन 
किया है उसकी गणना भाषा और भाव की हृष्टि से अपेक्षाकृत उत्तम 
कविता में की जा सकती है । यद्यपि इस प्रकार की पौराणिक रचनाओं 
की तुलना कालिदास, भवभूति, माघ आदि जैसे कवियों की रचनाओं से 
नहीं की जा सकती, जिनका मुख्य उद्देश्य कविता को ही दिखलाना 
होता है और जो कवि-कर्म को अपने जीवन का चरम ध्येय मानते हैं। 
पुराण रचयिता इसके वजाय अपना मुख्य उद्देश्य लोगों को सरल 
भाषा में धर्मोपदेश देना और विविध प्रकार के विधि विधानों का ययात 
था वर्णन करना समझते हैं, और उसीं ढङ्ग की रचना करते हैं । इस 
लिये साहित्यिक गरिमा किन्हीं पुराणों में विशेष स्थलों पर ही दिखाई 


पड़ती है । उदाहरण के लिये हम “मत्स्य पुराण” के हिमालय-वर्णन का 


कुछ अण नीचे देते हैं-- ष 

“परम पुण्यमयी सरिता का अवलोकन करता और उसके समीप 
विश्राम करता हुआ पथिक जब महागिरि हिमालय के निकट पहुँचता है, 
तो उसका दर्शन करके चकित होता है । इस हिमवान पर्वत के भूरे रंग 
वाले उच्च शिखर आकाश को छूते प्रतीत होते हैं । वे इतने ऊचे हैं कि 


पक्षी भी वहाँ नही पहुंच सकते । वहाँ नदियों के जल से उत्पन्न होने 

वाले महणब्द के अतिरिक्त अन्य किसी प्रकार का शब्द सुनाई नहीं 
इता । वे सरितायें परम मनोरम और शीतल जल से परिपूर्ण हँ । 
देवदारु के वृक्षों का जो वन पर्वत के निम्न भागों में लगा है वही मानों 
, उसका हरित अधोवस्त्र है, और ऊपर के भाग में जो मेघ घिरे रहते हैं 
वही उत्तरीय (ऊपर ओढ्ने वाला वस्त्र) है 1 सबसे ऊपर जो श्वेत वर्ण 
का वादल दिखाई पड़ता है वही उसकी पगड़ीं है, जिस पर सूर्य और 
चन्द्रमा मुकुट के समान जान पड़ते हैं। इस प्रकार यह महागिरि एक 
नृपति की भति ही जान पड़ता है। उसका सर्वाङ्ग चन्दन की भाँति 
श्वेत हिम से चित रहता है और कहीं-कहीं सुवर्ण आदि धातुओं की 
आभा आभूषणों का उद्देश्य भी पूरा कर देती हे । अनेक स्थानों पर 
हरितमा युक्त घास और झाड़ियाँ ऐसी घनी हैं कि उनमें हवा का भी 
प्रवेश नहीं होता है और कहीं रङ्ग विरंगे सुन्दर फूलों का बगीचा-सा 
लगा है । ऐसा यह महा पर्वत “तपस्वि शरणं शैलं कामिनामतिदुर्लभम्‌' 
तपस्वियों के लिये उत्तम आश्रय-स्थल काम-सेवन करने वालों के लिए 
अत्यन्त दुर्लभ है ।” 
| सावित्री उपाख्यान- 
सावित्री उपाख्यान पति ब्रत धर्म की महिमा के लिये भारतीय 
साहित्य में बहुत प्रसिद्ध है, और उसके आधार पर यहाँ के कवियों ने 
अनेक उत्कृष्ट कोटि कीं रचनायें प्रस्तुत की हैं। भारत ही नहीं इस 
| उपाख्यान ने बिदेशों के विद्वानों तक को आकृष्ट किया है और इसको 
| लेकर अ गरेजी में भी सुन्दर काव्य लिखे गये हैं । उस उपाख्यान का 
मुख्य उद्देश्य नारियों के सम्मुख पतिब्रत का आदर्श उपस्थित करना 
ही है जैसा कि इस कथानक के आरम्भ में कहा गया है 
“इसके उपरान्त अपरिमित बल-विक्रम वाले उस राजा (मनु) 
ने देवेश मत्स्य से कहा--'भगवन्‌ | पतिब्रता नारियों में कौन-सी नारी | 
श्रेष्ठ है और किसने अपने पतिव्रत के द्वारा मृत्यु को भी पराजित कर 

दिया था ? मनुष्यों को इस सम्बन्ध में किसके परम शुभ नाम का 
कीर्तन करना चाहिये? “मत्स्य भगवान ने कहा-“निः:सन्देह पतिब्रता का 
माहात्म्य इतना अधिक है कि मृत्यु का अधीश्वर यमराज भी ऐसी 
नारियो की अवमानना नहीं कर सकता । अब मैं तुमको एक ऐसी ही 
- पापनाशक कथा सुनाता हूँ जिसमें एक परम श्रेष्ठ पतिब्रता ने अपने 
स्वामी को मृत्यु के पाश से भी Bsr लिया था। 


इस वर्णन के आधार पर हम कह सकते हैं कि संभवतः यह 
सावित्री उपाख्यान' कवि-कल्पना-प्रसूत ही हो और (धर्म के अनुयायी 
की महिमा को प्रदर्शित करने के उद्देश्य से ही इसकीं रचना की गई 
हो । फिर भी संसार में ऐसी नारियां हुई हैं जिन्होंने वास्तव में अपने 
पति को यमराज के घर से लोटाया है। इतिहास में एकाध ऐसी 
वीरांगना का वर्णन मिलता है, जिसका पति युद्ध में विषाक्त वाण 
लगने से मरने लगा, पर उसने तत्काल अपने मुह से दूषित रक्त को 
चूस कर बाहर निकाल दिया और अपने प्राणों की चिन्ता न करके प्रिय 
पति के प्र।णों की रक्षा की । इसी घटना का वर्णन करते हुए ब्रजभाषा 
के एक आधुनिक कवि ने लिखा था-- 


सहृदय प्यारी, 

मत्यु पराजित होत प्रेम सों निश्चय जानन हारी ।! 

वीरासनं ga भूपति पति को ले भुज लता सहारे। 

व्रण सों विष चूस्यौ लगाय जिन मधुराधर अरुणारे ॥ 

कुछ भी हो “सावित्री उपाख्यान' एक ऐसी महान्‌ पतिव्रता की 
कल्पना है जिसने आज तक लाखों नारियों को प्रेरणा देकर उनको पति 
की सच्ची सहगामिनी बनाया है । यमराज के सम्मुख. उसके द्वारा प्रकट 
किये ये उद्गार आज भी पति की अनुगामिनी स्त्रियों के कानों में 
गुजते रहते हैं-- 

पतिहि देवतं स्रीणां पतिरेव परायणम्‌। 

अनुगम्यः स्रिया साध्व्या पति प्राण धनेश्वरः ॥ 

मितन्ददाति हि पिता मितं भ्राता मितं सुतः । 

अमितस्य च दातारं भर्त्तारं का न पूजयेत्‌ ॥ 

अर्थातु-“'पति ही स्त्रियों का देवता है और उनकी पारायणता, 
भक्ति का पात्र होता है | साध्वी स्त्रियों को सदेव उसका अनुगमन करना 
ही चाहिये । किसी भी स्त्री को उसके पिता, भ्राता, पुत्र आदि सीमित 


रूप में ही प्रदान कर सकते हैं, केवल पति ही ऐसा है जो उसे अमित 


(सब कुछ) दे डालता है । फिर ऐसे पति की पूजा कौत स्त्री न करेगी।' 
यमराज नेईसमझाया कि संसार में मनुष्य का परम धर्म. अपने 
शास्त्रोक्त कर्तव्य का पालन ही है । धर्मशास्त्रों ने माता-पिता और 
गुरु की सेवा को तीनों प्रकार कीं अग्नियों की आराधना करने के समान 
फलप्रद बताया है । इससे मनुष्यों को अनायास ही सर्वश्रेष्ठ स्वर्ग की 
प्रास्त होती & । इस सष्यवान ने इस धर्म कर्तव्य का पूर्ण रूप से पालन 
किया है, इस लिये इसकी सदूगति होने में कोई सन्देह नहीं । यह अपने 
पुण्य फल से महान्‌ स्वर्गीय Gat को भोगेगा | इस लिये तुम मेरा पीछा 
न करके अब वापस जाकर अपना धर्म-कतेव्य पालन करो )' 
सावित्री ने कहा निश्चय ही धर्म' ही .संसार की सारवस्तु और 
मानव-जन्म का प्रधान उद्देश्य है । उसके बिना किसी सुख अथवा कल्याण 
की अभिलाषा करना वन्ध्या के सुत के समान असम्भव हे | इस कारण- 
बाल एव चरेद्धर्ममनित्य देव जीवितम्‌ | 
कोहि जानाति कस्याद्यमत्युरेवापतिष्पति॥ 
पश्यतोऽप्यास्य लोकस्य मरण पुरः स्थितम्‌ | 
अमरस्येव चरितमत्याश्चय॒॑ सुरोत्तम ॥ 
यवत्वापेक्षमा बालो वृद्धत्वापेक्षया युवा। 
Jara मारूढः स्थविरः ` निमपेक्षते ॥ 

“धर्म का पालन तो बाल्यावस्था से ही करना आवश्यक है, क्‍योंकि 
यह जीवन अनित्य है । कौन जानता है कि मृत्यु सामने खड़ी रहती है, 
यह वास्तव में भगवान की अद्भुत लीला ही है । बुड॒ढों का मरना तो 
स्वाभाविक ही है, पर उनसे भी जल्दी युवा मर जाते हैं, और युवाओं 
की अपेक्षा बालक शीघ्र मृत्यु के ग्रास बन जाते हैं ।” 

सावित्री ने कहाकि “जब धर्म की इतनी महिमा है, तो मैं अपने 
धर्म से कँसे हट सकती हूँ । स्त्री का धर्म तो पति का अनुगमन करना 
हीं बतलाया है, -वही मैं पालन कर रही हुँ। इस राजकुमार के माता- 
'पिता बड़ी असहाय स्थिति में हैं, यदि आप इसको ले जायेंगे तो उनको 
अपार कष्ट होगा । फिर धर्मरक्षार्थ पुत्र का होना भी आवश्यक है । 
बिना पति के मेरे पुत्र कैसे हो सकेंगे जत्र आप मुशे पुत्रवती होने 
का वरदान दे चुके हैं तो विना पति के पुत्र कहाँ से होंगे ? अत: अब 

` आपको इसको जीवनदान देना ही होगा ।” 

इस प्रकार सावित्री ने अपनी हृढ़ता और धर्मशीलता से अपने 
पति को पुनर्जीवित कर दिया | सत्य का आचरण वास्तव में सदैव परम 
कल्याणकारी होता हे | महान्‌ से महान्‌ आपत्तिकाल में भी सत्य मनुष्य 
की रक्षा करता है और उसे सुख, श्री तथा शक्ति प्रदान करता है। 
'सावित्री-सत्यवान' उपाख्यान का सन्देश मनुष्य मात्र के लिए यही है कि 
चाहे स्त्री हो या पुरुष, उसको धर्ममार्ग से कभी !डगना न चाहिये । जो 

धर्म की रक्षा करता है उसकी रक्षा भी धर्म द्वारा अवश्य होती है । 

इस प्रकार के अनेक उपयोगी और लोक-परलोक में कल्याण 
करने बाले सदुपदेश पुराणों में भरे पड़े हैं। निस्सन्देह उनके साथ बहुत- 
सी ऐसी अप्रासंगिक और स्वार्थपरता की बातें भी उनमें मिलती है, जो 
अनाधिकारी व्यक्तियों द्वारा किसी हीन उद्देश्य से जोड़दी गई हैं। हमारा 
कत्तव्य है कि हम हंस की तरह क्षीर-नीर विवेक से काम लेकर श्रेष्ठ 
बातों को अपनायें और उनसे लाभ उठाये | पुराणों का भारतीय जन- 

जीवन पर बड़ा प्रभाव है, और सामान्य वर्ग के लोग उन्हीं के द्वारा धर्म 
के कुछ तत्त्वों का ज्ञान प्रास कर लेते हें । आजकल पुराने समय की 
तरह पुराणों की कथायें होनी बन्द हो गई हैं और 'पुराणी' लोग अंगुलियों 
पर frat लायक संख्या में रह गये है, तो भी यदि हम चेष्टा करें तो 
किसी और उपाय से उनसे लाभ उठा सकते हैं । भारतवर्ष का प्राचीन 
इतिहास बहुत कम मिलता है । पुराणों में यद्यपि सभी राजाओं तथा 
उनके कार्यो का वर्णन कवि-स्वभाव के अनुसार बड़े अतिरजित रूप में 
किया है तो भी उसकी कथाओं और वर्णनों का सार निकाला जाय तो 
प्राचीन समय की राजतीति, धर्मनीति और अर्थनीति सम्बन्धी बातों पर 
बहुत कुछ प्रकाश पड़ सकता है । इसलिये हमारा कत्तव्य हैं कि दोषा- 
न्वेषण अथवा खण्डन-मण्डन की अनुचित प्रवृत्ति को त्याग कर उनमें जो 
कुछ श्रेष्ठ सारथुक्त लाभदायक हो उसे ग्रहण करले और शेष को मनो- 
रंजक कथा भाग मानकर उसी भाव से उसे पढ़ते रहें । कुछ भी हो वर्त- 
नान समय में कथा साहित्य (उपन्यास, कहानी आदि) को स्वार्थी अथवा 
स्वयं भ्रष्टाचार करने वाले लेखकों ने जिस प्रकार पतित कर दिया. है, 
उसकी तुलना में पुराणों की धर्म-कथायें कल्याणकारी शिक्षा हीं देती 
हें । उनको यदि हम समयानुकूल रूप देकर सत्‌ शिक्षा का माध्यम बनावं 
तो यह भारतीय-जीवन की हृष्टि से उपयुक्त और हितकारी ही होगा । 

'मत्स्यपुराण' के इस संस्करण में से पुनरावृत्तियों को छोड़कर 
और बहुत बड़ी कथाओं को छोटे आकार में करके इसे सामान्य पाठकों 
के लिए अधिक उपयोगी बवा दिया गया है। आशा है पुराण का यह 
संशोधित रूप उनको पसन्द आवेगा । 

